Covid-19-statistieke: Só lyk situasie nou(Foto: Unsplash) Suid-Afrika het teen Vrydagaand altesaam 677 833 bevestigde Covid-19-gevalle gehad en 1 749 nuwe gevalle is aangemeld. Dr. Zweli Mkhize, minister van gesondheid, het in sy jongste bywerking van die syfers gesê 20 660 nuwe toetse is gedoen wat die algehele toetse nou op net meer as 4,2 miljoen te staan bring. Nog 43 Covid-19-sterftes is bevestig. Hiervan was drie in die Oos-Kaap, agt in KwaZulu-Natal, agt in Gauteng, agt in die Wes-Kaap, sewe in die Noord-Kaap en nege in die Vrystaat. Altesaam 16 909 mense het sedert die uitbreking van die virus in Suid-Afrika daaraan gesterf. Die land se herstelkoers staan steeds op 90% en 611 044 mense het reeds van die virus herstel.